CELEX: 62011CN0292
Language: el
Date: 2011-06-09 00:00:00
Title: Υπόθεση C-292/11 P: Αναίρεση που άσκησε στις 9 Ιουνίου 2011 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (τρίτο τμήμα) στις 29 Μαρτίου 2011 στην υπόθεση T-33/09, Πορτογαλική Δημοκρατία κατά Ευρωπαϊκής Επιτροπής

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/19
            
         Αναίρεση που άσκησε στις 9 Ιουνίου 2011 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (τρίτο τμήμα) στις 29 Μαρτίου 2011 στην υπόθεση T-33/09, Πορτογαλική Δημοκρατία κατά Ευρωπαϊκής Επιτροπής
   (Υπόθεση C-292/11 P)
   2011/C 252/34
   Γλώσσα διαδικασίας: η πορτογαλική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: P. Hetsch, P. Costa de Oliveira και M. Heller)
   
      Αντίδικος κατ’ αναίρεση: Πορτογαλική Δημοκρατία
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της 29ης Μαρτίου 2011 στην υπόθεση T-33/09, Πορτογαλική Δημοκρατία κατά Επιτροπής,
            
         
               —
            
            
               να αποφανθεί επί των ζητημάτων που αποτελούν αντικείμενο της παρούσας αιτήσεως αναιρέσεως και που απετέλεσαν αντικείμενο της προσφυγής ενώπιον του Γενικού Δικαστηρίου και να απορρίψει το αίτημα της Πορτογαλικής Δημοκρατίας περί ακυρώσεως της αποφάσεως της Επιτροπής της 25ης Νοεμβρίου 2008, περί εισπράξεως χρηματικής ποινής·
            
         
               —
            
            
               να καταδικάσει την Πορτογαλική Δημοκρατία πέραν των δικών της δικαστικών εξόδων και στα έξοδα στα οποία υπεβλήθη η Επιτροπή κατά την πρωτόδικη και κατά την παρούσα διαδικασία.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο υπέπεσε σε πλάνη περί το δίκαιο καθ’ όσον: i) ερμήνευσε εσφαλμένα αφενός τις αρμοδιότητες της Επιτροπής στο πλαίσιο της εκτελέσεως των αποφάσεων που εκδίδει το Δικαστήριο κατ’ εφαρμογήν του άρθρου 260, παράγραφος 2, ΣΛΕΕ, αφετέρου δε τις δικές του αρμοδιότητες ελέγχου των πράξεων της Επιτροπής, ii) έκρινε, με την αναιρεσιβαλλόμενη απόφαση, βάσει αποσπασματικής αναγνώσεως του διατακτικού της αποφάσεως του Δικαστηρίου του 2004 του Δικαστηρίου για να διαπιστώσει παράβαση του κράτους μέλους, παραβαίνοντας έτσι το άρθρο 260, παράγραφος 2, ΣΛΕΕ. Περαιτέρω, η απόφαση του Γενικού Δικαστηρίου πάσχει ούτως ή άλλως πλάνη περί το δίκαιο, διότι το Γενικό Δικαστήριο παρέβη την υποχρέωσή του αιτιολογήσεως, κρίνοντας βάσει ανεπαρκούς και αντιφατικής αιτιολογίας για να καταλήξει ότι η Επιτροπή είχε υπερβεί τα όρια της παραβάσεως όπως αυτή διαπιστώθηκε από το Δικαστήριο.